OpenLLM-France/wikimedia huggingface dataset:
# Ripa (Erroma)

Ripa Erroma hiriko alde historikoa (I municipioa) osatzen duten hogeita bi rionietan hamabigarrena da.

## Geografia

Tiber ibaiaren eskuinaldean kokaturik dago, Trastevere rionearen parean. Tiberreko uhartea ere hartzen du bere baitan. Aventino muinoa ere Ripa rionearen barruan dago.

## Historia

Antzinako Erroma garaian Tiber ibaiaren ertzean Ripa Grande ieneko ibai portua egon zen bertan. IV mendetik aurrera auzoak Ripa Graeca izena zuen, bertan greziarren komunitatea finkatu baitzen.
Erdi Aroan baziren gazteluak eta monastegi gotortuak bertan, baina eremua ia hutsik egon zen.

## Ondasun nabarmenak

* Aintzinako Erroma:
** Zirku Nagusia
** Foro Boarioa
*** Portunusen Tenplua
*** Herkules Viktorren Tenplua
** Cloaca Maxima
* Isola Tiberina
** San Bartolomeo all'Isola basilika
* Santa Sabina basilika
* Santa Maria in Cosmedin basilika

## Iruditegia

* Zirku Nagusia.
* Foro Boarioa.
* Isola Tiberina.
* Santa Sabina basilika.
* Santa Maria in Cosmedin basilika.

## Kanpo estekak

* Datuak: Q1319348
* Multimedia: Rione XII - Ripa / Q1319348
# Richard Estes

Richard Estes (Kewanee, Illinois, 1932ko maiatzaren 13a) estatubatuar margolari hiperrealista da.
Chcagoko Arte Institutuko Eskolan ikasi zuen eta Edgar Degas, Edward Hopper eta Thomas Eakins margolari errealisten lanetan oinarritu zen. Ikasketak amaitu ondoren New Yorkera joan zen eta artista grafiko gisa lan egin zuen aldizkari eta publizitate agentzientzat. 1962an Espainiara joan zen bizitzera aldi batez.
Margolan fotorrealistak egiten ditu, paisaia geometrikoetakoak, hiri bizigabeetan. Mugimendu hiperrealistaren sortzaileetako bat izan zen, John Baeder, Chuck Close, Robert Cottingham, Audrey Flack eta Ralph Goingsekin batera.
* Datuak: Q704965
* Multimedia: Richard Estes / Q704965
# Richard Estigarribia

Richard Estigarribia (1982ko abuztuaren 15a - ) Paraguaiko futbolari ohia da.
Hainbat futbol taldetan jokatu du, esaterako Cobreloa.

## Kanpo estekak

* (Japonieraz) J.League Data Site
* Datuak: Q7325544
# Richard Dedekind

Julius Wilhelm Richard Dedekind (Brunswick, 1831ko urriaren 6a - ibidem, 1916ko otsailaren 12a), alemaniar matematikaria izan zen; ekarpen handiak egin zituen aljebra abstraktuaren (batez ere, eraztunaren teoriaren), zenbaki aljebraikoen teoriaren eta zenbaki errealen arloetan.
Dedekind Brunswicken jaio zen. 1848an Brunswickeko Colegium Carolinumen sartu zen, eta ondoren, 1850ean, Göttingengo unibertsitatean. Bere doktorego-tesiaren zuzendaria Gauss izan zen. Galoisen teoriari buruzko unibertsitateko eskolak ematen lehenengoa izan zen.

## Kanpo estekak

* (Ingelesez) Richard Dedekindi buruzko informazioa Stanford Encyclopedia of Philosophy webgunean
* Datuak: Q76556
* Multimedia: Richard Dedekind / Q76556
# Richard E. Taylor

Richard Edward Taylor (Medicine Hat, Alberta, 1929ko azaroaren 2a - Stanford, Kalifornia, 2018ko otsailaren 22a) Kanadar fisikaria eta Stanford Unibertsitateko irakaslea izan zen.
1990 urtean Fisikako Nobel Saria jaso zuen, atomoetan quark izeneko partikulak daudela frogatzeagatik.
* Datuak: Q201470
* Multimedia: Richard E. Taylor / Q201470
# Harold Laski

Harold Joseph Laski (Manchester, Ingalaterra, 1893ko ekainaren 30a - Londres, Ingalaterra, 1950eko martxoaren 24a) britainiar politikaria izan zen.

## Biografia

Jakituna zen Zientzia Politikoetan; London School of Economics eskolako irakasle eta Alderdi Laboristako kiderik garrantzitsuenetakoa.

## Idazlanak

Laskiren obrek eragin handia izan zuten britainiar sozialisten pentsamoldean: Authority in the Modern State (1919), The Foundations of Sovereignty, and Other Essays (1921), Grammas of Politics (1925), The State in Theory and Practice (1935), The Rise of European Liberalism: An Essay in Interpretation (1936), Parliamentary Government in England: A Commentary (1938), Reflections on the Revolution of Our Time (1943) eta Faith, Reason, and Civilization: An Essay in Historical Analysis (1944).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q470890
* Multimedia: Harold Laski / Q470890
# Harold James

Harold James (1868ko urtarrilaren 31 - 1948ko urriaren 19a) arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ Harold James
* ↑ Harold Vaughan JAMES

## Kanpo estekak

* Datuak: Q5661249
# Harold Jeffreys

Harold Jeffreys Ingalaterrako astronomoa (Durham, 1891ko apirilaren 22a - Cambridge, 1989ko martxoaren 18a). Eguzki-sistemaren sorrerari buruzko teoria bat eman zuen, Jeansekin batera. Lurraren egiturari eta itxurari buruzko azterketak egin zituen. Royal Astronomical Society eta International Seismological Association elkarteetako lehendakaria izan zen. Haren lan aipagarrienak The Earth (1929, Lurra) eta Methods of Mathematical Physics (1946, Matematika fisikoko metodoak, Bertha S. Jeffreysekin eginiko lana).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q379999
# Harold Kroto

Sir Harold (Harry) Walter Kroto (Harold Walter Krotoschiner jaioa, Wisbech, Cambridgeshire, Ingalaterra, 1939ko urriaren 7a - Lewes, East Sussex, 2016ko apirilaren 30a) kimikaria izan zen. Sheffieldeko Unibertsitatean egin zituen Kimikako ikasketak. Doktoregoa lortu ondoren (1964), hiru urte eman zituen Kanadan eta Estatu Batuetan ikasketak sakontzen. Gero, eskolak ematen hasi zen Sussexko Unibertsitatean. 1991n, Royal Societyko ikerketaburu (Research Professor) izendatu zuten, eta lan horretan aritu zen 2001 arte.
1970eko hamarraldian mikrouhinen espektroskopiako ikerketak egin zituen. Irrati-astronomia baliatuta espazioan sortzen diren molekulen ibilbideak aztertu zituen; batez ere, karbono eta nitrogenoko kate luzeko molekulak interesatzen zitzaizkion. Krotoren ustez, kate horiek karbono-izarretan eratzen ziren, hau da, karbono ugariko izar erraldoien eguratsetan. Kroto kate horiek sortzen ziren kondizioak antzeratzeko modua bilatzen ari zen.
1985ean, Houstona (Texas) joan zen, Riceko Unibertsitatera. Han, bere lagun bat, Robert F. Curl, Riceko beste katedradun Richard E. Smalleyrekin batera, azken honek diseinatutako laser berezi bat frogatzen aritu zen, gaiak lurrun bihurtzen eta atomoen agregatu txikiak (cluster direlakoak) sortzen. Karbono-clusterrak sortu zituzten grafitotik, heliorekin nahastu zituzten gero, eta hutsa egindako ganbera batean hozten utzi. Clusterrak aztertzean, karbono-kate luzeen ordez, karbono-atomoen egitura itxiak eta simetrikoak aurkitu zituzten, 60 atomokoak. Karbono-molekula berriak (C$_{60}$) futbol-baloiaren antzeko egitura zuen, bai eta Buckminster Fuller estatubatuar arkitektoaren kupula geodesikoen antza ere. Kroto eta haren lankideek buckminsterfulereno izena jarri zioten. Aurkikuntza horregatik, hau da, grafitoa eta diamantea ez bezalako karbono-mota berria aurkitzeagatik, Krotok, Smalleyk eta Curlek Kimikako Nobel saria jaso zuten 1996an.
2002tik 2004ra bitartean, Royal Society of Chemistry erakundeko presidente izan zen.
2010eko irailean, Krotok, beste 54 pertsona ospetsurekin batera, The Guardian egunkarian argitaratutako gutun ireki bat sinatu zuen, Benedikto XVI.a aita santuak Britainia Handira egin behar zuen bisitaldiaren aurkakoa iritzia agertzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Harold Krotoren web-orria
* Datuak: Q157250
* Multimedia: Harold Kroto / Q157250
# Harold Hotelling

Harold Hotelling (1895eko irailaren 29a - 1973ko abenduaren 26a) estatubatuar ekonomialari eta estatistikaria izan zen. Ekonomian, ezaguna da mikroekonomiaren arloan egin zituen ekarpenengatik. Estatistikan, berriz, T-karratu banaketa, osagai nagusien analisia eta korrelazio kanonikoa garatzeagatik.
* Datuak: Q711742
* Multimedia: Harold Hotelling / Q711742
# Harold Macmillan

Maurice Harold Macmillan, (Londres, 1894ko otsailaren 10a – ibidem, 1986ko abenduaren 29a) britainiar politikari kontserbakorra izan zen. 1957 eta 1963 artean Erresuma Batuko Lehen Ministroa izan zen. Macmillan Publishers bere familiaren argitaletxea zuzendu zuen.
* Datuak: Q128985
* Multimedia: Harold Macmillan / Q128985
# Harold Holt

Harold Edward Holt (Stanmore, Sydney, 1908ko abuztuaren 5a - Cheviot Beach, Victoria, 1967ko abenduaren 17an desagertua) Australiako lehen ministroa izan zen. Zuzenbidea ikasi zuen Melbourneko Unibertsitatean. Alderdiko Liberaleko kide izan zen eta Robert Menziesen hainbat gobernutan ministro izan zen. 1966ko urtarrilaren 26an Menziesen ondorengoa izan zen lehen ministro kargua hartu zuenean eta azaroan hauteskundeak irabazi zituen gehiengo handiarekin.
1967ko abenduaren 17an desagertu zen Cheviot Beach-en igerian zebilela. Ez zuen inoiz bere gorpua aurkitu.
* Datuak: Q312722
* Multimedia: Harold Holt / Q312722
# Real Sociedad 2012-2013

2012-2013 denboraldia arrakastatsua izan zen Real Sociedad talderako. Laugarren postuan amaitu zen Ligan, eta horrek eman zion pasabidea hurrengo denboraldian Champions Leaguen jokatzeko.
Jokalari nagusien artean Bravo, i. Martínez, X. Prieto, Vela, Griezmann eta Agirretxe zeuden. Philippe Montanier izan zen entrenatzailea, eta presidentea Jokin Aperribay.

## Jokalariak
### Atezainak

* Claudio Bravo (31 partida, 0 gol).
* Eñaut Zubikarai (7 partida, 0 gol)

### Atzelariak

* Alberto de la Bella (36 partida, 3 gol).
* Iñigo Martinez (34 partida, 4 gol).
* Mikel Gonzalez (34 partida, 2 gol).
* Carlos Martínez (29 partida, gol 1).
* Daniel Estrada (19 partida, 0 gol).
* Ion Ansotegi (7 partida, 0 gol).

### Erdilariak

* Xabi Prieto (35 partida, 9 gol).
* Asier Illarramendi (32 partida, 0 gol).
* Gonzalo Castro "Chori" (31 partida, 6 gol).
* Markel Bergara (28 partida, 0 gol).
* Rubén Pardo (25 partida, 0 gol).
* David Zurutuza (21 partida, 2 gol).
* Gorka Elustondo (8 partida, gol 1).
* Javier Ros (6 partida, 0 gol).

### Aurrelariak

* Carlos Vela (35 partida, 14 gol).
* Antoine Griezmann (34 partida, 10 gol).
* Imanol Agirretxe (34 partida, 14 gol).
* Diego Ifrán (26 partida, 2 gol).

## Liga

Laugarren postuan amaitu zen Ligan talde txuri-urdina, 66 punturekin. 38 partida jokatuta, 18 irabazita, 12 berdinduta eta 8 galduta. Aldeko 70 golekin, eta aurkako 49.

### Sailkapena

1. FC Barcelona: 100.
2. Real Madril: 85.
3. Atletico Madril: 76.
4. Erreala: 66.
5. Valencia Club de Fútbol: 65.
6. Malaga CF: 57.
7. Real Betis Balompié: 56.
8. Rayo Vallecano: 53.
9. Sevilla Fútbol Club: 50.
10. Getafe Club de Fútbol: 47.
11. Levante Unión Deportiva: 46.
12. Athletic: 45.
13. RCD Espanyol: 44.
14. Real Valladolid: 43.
15. Granada Club de Fútbol: 42.
16. Osasuna futbol kluba: 39.
17. Celta de Vigo: 37.
18. Real Mallorca: 36.
19. Deportivo La Coruña: 35.
20. Real Zaragoza: 34.

### Emaitzak
## Kopa
### Hamaseienak

* 2012/10/31: Cordoba CF 2 - Erreala 0.
* 2012/12/12: Erreala 2 - Cordoba CF 2.

## Erreferentziak

* ↑ "Zubietaren garaipen ziurra".

## Ikus, gainera

* Espainiako futbol ligako lehen mailako 2012/2013ko denboraldia

## Kanpo estekak

* (Ingelesez)Squad of Real Sociedad 2012-13.
# Rouvres-sous-Meilly

Rouvres-sous-Meilly Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 94 biztanle zituen.

## Demografia
### Biztanleria

2007an Rouvres-sous-Meilly udalerrian erroldatutako biztanleak 102 ziren. Familiak 44 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 16 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 59 etxebizitza zeuden, 48 familiaren etxebizitza nagusia ziren, 4 bigarren erresidentzia ziren eta 6 hutsik zeuden. 56 etxeak ziren eta 1apartamentu bat zen. 48 etxebizitza nagusietatik 41 bere jabearen bizilekua ziren, 3 alokairuan okupaturik zeuden eta 4 doan lagata zeuden; 2 etxek gela bat zuten, 4 etxek bi zituzten, 7 etxek hiru zituzten, 17 etxek lau zituzten eta 18 etxek bost zituzten. 35 etxek euren parking plaza propioa zuten azpian. 23 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Rouvres-sous-Meilly udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 4 |
| 0 | 85-89 | 0 |
| 0 | 80-84 | 0 |
| 16 | 75-79 | 8 |
| 4 | 70-74 | 0 |
| 0 | 65-69 | 0 |
| 8 | 60-64 | 8 |
| 0 | 55-59 | 4 |
| 0 | 50-54 | 0 |
| 8 | 45-49 | 4 |
| 8 | 40-44 | 8 |
| 4 | 35-39 | 4 |
| 0 | 30-34 | 0 |
| 4 | 25-29 | 4 |
| 0 | 20-24 | 0 |
| 8 | 15-19 | 0 |
| 4 | 10-14 | 4 |
| 8 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 57 ziren, horien artean 43 aktiboak ziren eta 14 inaktiboak ziren. 43 pertsona aktiboetatik 41 lanean zeuden (24 gizon eta 17 emakume) eta 2 langabezian zeuden (2 emakume eta 2 emakume). 14 pertsona inaktiboetatik 8 erretiraturik zeuden, 5 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra iturgina zen.
2000. urtean Rouvres-sous-Meilly udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q16764
* Multimedia: Rouvres-sous-Meilly / Q16764
# Harp udalerria, De Witt konderria (Illinois)

Harp udalerria Ameriketako Estatu Batuetako Illinois estatuko udalerri bat da, De Witt konderrian. Azken zentsuaren arabera 310 biztanle zituen, 34.72 milia karratu (89.9 km$^2$) eremuan.

## Ekonomia

2020ko zentsuaren arabera, Harp udalerrian 135 etxebizitza zeuden. Per capita diru-sarrerak 37.949 estatubatuar dolar ziren.

## Kanpo estekak

* Datuak: Q8000352
# Haro–El Pardo geralekua

    Ez nahasi Haroko geltokiarekin.
Haro–El Pardo Espainiako Errioxako tren geraleku bat da, Haro udalerrian kokatuta dagoena.

## Egoera

Geraleku honako burdinbide hauen ibilbidearen zati da:
* Castejon — Bilbo

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
22GasteizLangraiz • Argantzon • Manzanos • Miranda Ebro • Haro • Haro–El Pardo • Briones • Cenicero–San Isidro • Logroño • Recajo • Agoncillo • Arrubal • Alcanadre • Feculas–Nafarroa • Kalagorri • Rincon de Soto • Alfaro • Castejon • Tutera • Ribaforada • Cortes • Gallur • Luzeni • Pedrola • Cabañas de Ebro • Alagon • Casetas • Utebo • Zaragoza–Delicias • Zaragoza–Portillo • Zaragoza–GoyaZaragoza Miraflores :

## Erreferentziak

* ↑ Iberiar Penintsulako Iparraldeko burdinbideak

## Ikus, gainera

* Castejon-Bilbo burdinbidea

## Kanpo estekak

* Datuak: Q5846355
# Harpa (Reykjavik)

Harpa, Islandiako Reykjavik hiriburuaren erdigunean dagoen kontzertu eta biltzar jauregi bat da. 1.600-1.800 lagunentzako edukiera du.
2011ko maiatzaren 13an inauguratu zen eta Olafur Eliasson islandiar-daniar arkitektoak fatxada diseinatu zuen.

## Kanpo loturak

* Webgune nagusia (Islandieraz) (Ingelesez)
* Datuak: Q1783706
* Multimedia: Harpa (concert hall) / Q1783706
# Haroun Tazieff

Haroun Tazieff (Varsovia, Polonia, artean Errusiar Inperioa, 1914ko maiatzaren 11 – Paris, Frantzia, 1998ko otsailaren 2a) frantses geologo eta bolkanologoa izan zen. Batez ere sumendiei buruz egin zituen filmengatik ospea lortu zuen.

## Biografia

Afrika Erdialdeko Zerbitzuan lan egin zuen geologo gisa eta Kituro sumendiaren erupzio batean izan zen. Orduantxe erabaki zuen gai horren inguruan buru-belarri aritzea. Hala, Belgikako Bolkanologia Zentro Nazionala sustatu zuen, Bruselako Unibertsitatean horri buruzko ikastaro bat prestatu zuen eta Ikerketa Zentro Nazionaleko zuzendari bihurtu. 1981ean, arrisku natural handien prebentziorako komisario izendatu zuten, eta 1984-1986 bitartean, Estatuko idazkari izan zen arrisku naturalen eta teknologikoaren prebentzioaren sailean. Sumendien seinaleen bilakaeraz eta gas-jarioez arduratu zen.
Idazlan zientifikoez gainera, hainbat lan idatzi zituen sumendiez, baita film laburrak egin ere: 1958an, film luze bat egin zuen, Les rendez-vous du diable ("Deabruaren hitzorduak"), arrakasta handia izan zuena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q363379
* Multimedia: Haroun Tazieff / Q363379
# Harpa paraguaitar

Harpa paraguaitarra (guaranieraz: Paraguái ysapu eta gaztelaniaz: arpa paraguaya) Paraguaiko hari instrumentu bat da, harpa angeluar klasikotik eratorritakoa, europar eta guarani musika kulturen bat-egitearen ondorioz. Harpa paraguaitarrak 36 hari izan ohi ditu, baina badira 32, 38, 40 eta 43 haridun aldaerak.
Harpa paraguaitarrak Paraguaiko musika tresna nazional izaera du. 1997az geroztik Paraguaitar Harparen Egun Nazionala (guaranieraz: Ysapu Paraguái Ára edo gaztelaniaz: Día del Arpa Paraguaya) ospatzen da urtero ekainaren 9an, Félix Pérez Cardozo musikagilearen heriotzaren urteurrena oroitzeko, 1997ko Paraguaiko Kongresu Nazionalaren 17.488 zenbakidun dekretuak hala xedatuta.
Félix Pérez Cardozo, José del Rosario Diarte, Digno García, Luis Bordón, Lupo Encina, Celso Duarte, Ismael Ledesma eta Nicolasito Caballero dira harpa aldaera honen harpalari ezagunenak.

## Erreferentziak

* ↑ (Guaranieraz) Invernizzi, Cristina. (2014-05-26). «Ysapu Paraguái Ára» ABC Color (Noiz kontsultatua: 2024-06-30).
* ↑ (Gaztelaniaz) Méndez, María Leticia. (2013-05-27). «Día Nacional del Arpa Paraguaya» ABC Color (Noiz kontsultatua: 2024-06-30).

## Kanpo estekak

* Datuak: Q3623688
* Multimedia: Paraguayan harps / Q3623688
# Herada

Herada Sobako herria da, Kantabrian. Espainiako Estatistika Institutuaren arabera, 2008an 100 biztanle zituen.

## Erreferentziak

* ↑ Pindado Uslé, Jesús. (2002). Gran Enciclopedia de Cantabria. Cantabria ISBN 8486420296..

## Kanpo estekak

* Datuak: Q5894654
# Heraitze

Heraitze edo Herauritz Heletako (Nafarroa Beherea) auzoa da, herrigunetik mendebaldera kokaturik dagoena. Hangoei heraiztar deritze.

## Kanpo estekak

* Datuak: Q12259040
# Heraklea Pontika

    Artikulu hau Turkiako Zonguldak probintzian zegoen hiriari buruzkoa da; beste esanahietarako, ikus «Heraklea».
Heraklea Pontika (antzinako grezieraz: Ηράκλεια Ποντική; latinez: Heraclea Pontica; turkieraz: Karadeniz Eregli), antzinako hiri bat izan zen, Bitiniakoa, Asia Txikian, Kilijsu ibaiaren itsasoratzean. Gaur egungo Karadeniz Eregli herriaren toki berean zegoen, Zonguldak probintzia turkiarrean.

## Jatorri mitologikoa

Greziar mitologiaren arabera, honela deitu zuten antzinako greziarrek, Herakles infernuetara han jaitsi zela uste baitzuten, Akeronte ibaiak harantz gidatzen zuen leize-zulo batetik.

## Historia

Bosforotik 200 kilometro ekialdera kokatua K.a. 560-K.a. 558an sortua izan zen, Megara eta Beoziaren kolonia bezala. Laster menderatu zuten mariandinarrek, jatorria eskualde hartan bertan zutenak, nortzuk oso azkar zabaldu zuten euren nagusitasuna lurralde handi batean.
Hiriak laster lortu zuen oparotasuna eta bere kolonia propioak sortu zituen, Kalatis, Kersoneso eta Kidros, mugakide ziren Bitinia eta Galaziaren gutizia piztuz.
Delosko Ligaren Mitileneko matxinadaren gertaeretako batean eta atenastarrek hartu ondoren K.a. 428an Lamako jeneral atenastarrak, Heraklean ainguratu zituen hamar hiruarraunekoak galdu zituen, erori zen euri indartsuaren ondorioz, Kalete ibaiak gainezka egitea eragin zuena.
Erromaren aliatua K.a. 185etik, asko sufritu zuen Gerra Mitridatikoekin, erromatarrak eta Mitridates VI.a Pontoko erregearen artean izan zirenak. Marco Aurelio Cotta prokontsulak hartua eta suntsitua, ondoren berreraikia izan zen, baina sekula ez zuen bere lehengo oparotasunik izan.
K.a. IV. mendeko Heraklides Pontiko filosofoaren jaioterria, gutxienez hamasei liburuko istorio baten protagonista izan zen, I. mendean Heraklea Pontikako Memnonek idatzitako istorioa. Idazlan honetatik, 9.etik 16. liburura arteko istorioaren laburpen bat baino ez da mantendu, Mirobiblon edo Fozioren Liburutegian dagoena. Laburpenak Klearko Herakleakoaren tiranotik Julio Zesarren azken urteetarainoko epea hartzen du.
Gaur egungo hiria, batez ere, bere antrazitazko ikatz meatzeengatik da ezaguna, honengandik Istanbulek bere ekoizpenaren zati handi bat jasotzen duelarik.

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q302511
* Multimedia: Heraclea Pontica / Q302511
# Heraclio Alfaro

Heraclio Alfaro Fournier (Gasteiz, 1893ko irailaren 20a - ib., 1962ko abuztuaren 10a) arabar ingeniari eta hegazkinlaria izan zen.

## Biografia

Aita Juan Bautista Alfaro eta aitona Heraclio Fournier izan zituen. Félix bere anaia familiaren negozioa jarraitu zuen eta politikaria izan zen.
Gasteizko marianisten ikastetxean ikasi eta Luis Heintz bere irakasleak bultzatuta aeronautikari ekin zion. Frantzian eta Liejan ikasi eta, jadanik 1910ean ACA eta Antoinette hegazkinetan aritu zen Mourmelon-le-Granden. Hurrengo urtean pilotu bilakatu eta 1913an Lakuako Hegazkinlaritza Eskolako irakasle bilakatu zen.
1914ko ekainaren 22an jaioterrian eta 25.000 lagunen aurrean, Espainian inboiz eraikitako lehendabiziko hegazkina, Alfaro I gidatu zuen. Zerbitzu militarrak Espainiako Aire Armadan egin eta 1917 eta 1920 artean Armadarako lau hegazkin diseinatu zituen. Pescara izeneko helikopteroan ere lan egin zuen.
1920 eta 1922 artean eta 1924 eta 1945 artean, Estatu Batuetan bizi zen. Massachusetts Institute of Technologyn ingeniaritza titulua lortu ondoren, National Airwaysrako City of Peoria hegazkina egin zuen. 1928an Juan de la Ciervaren autogiro sartu zuen, Harold Pitcairnekin batera. MITen irakasle, guztira 21 patente Estatu Batuetan eta 6 Kanadan garatu zituen.
Etxera itzuli zen parkinsonen gaixotasunak jota

## Erreferentziak

* ↑ Auñamendi Eusko Entziklopedia. Heraclio Alfaro Fournier. .
* ↑ Biographical article of Harold Pitcairn, with photographs
* Datuak: Q3753016
* Multimedia: Heraclio Alfaro Fournier / Q3753016
# Heraklea

Heraklea (grezieraz: Ἡράκλεια) izan daiteke:

## Toponimia

* Heraklea, Egeo Itsasoko uhartea baten antzinako izena, egun Iraklia dena.

### Antzinako hiriak

* Heraklea Cybistra, Turkiako Konya probintzian
* Heraklea Lukania, Italian
* Heraklea Lyncestis, Mazedonian
* Heraklea Minoa, Sizilian
* Heraklea Pontika, Turkiako Zonguldak probintzian
* Heraklea Sintika, Bulgarian
* Heraklea Trakinia, Grezian
* Heraklea Traziakoa, Turkiako Tekirdağ probintzian
* Heraklea, egungo Saint-Tropezen antzinako izena

### Egungo hiriak

* Eraclea, Italian

## Besteak

* Heraklea (jaialdia), Herakles heroiaren omenezko antzinako jaialdia
* Herakleako gudua, k. a. 280koa, Heraklea Lukanian egindakoa

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .